Man van Bela-Bela sterfCarel van Heerden (Foto: Facebook) Medelye stroom in nadat ’n jong man van Bela-Bela (Warmbad) in Limpopo Vrydagaand by die skuifhek van ‘n huis by Noodhulp dood is. Carel van Heerden (28) het oënskynlik doodgeskok. Kol. Moatshe Ngoepe, woordvoerder van die polisie, sê Van Heerden het omstreeks 21:40 na bewering uit sy motor geklim om die huis se skuifhek oop te maak toe hy oënskynlik geskok is. Van Heerden is na ’n hospitaal gehaas waar hy met sy aankoms dood verklaar is. Ondanks bewerings dat Van Heerden deur die weerlig doodgeslaan is, wou die polisie dit nie bevestig nie. Ngoepe sê die presiese oorsaak van dood sal deur ŉ nadoodse ondersoek bepaal word. Die polisie doen ’n geregtelike doodsondersoek.